CELEX: 32013R0705
Language: sl
Date: 2013-07-23 00:00:00
Title: Izvedbena uredba Komisije (EU) št. 705/2013 z dne 23. julija 2013 o uvrstitvi določenega blaga v kombinirano nomenklaturo

25.7.2013   
            
            
               SL
            
            
               Uradni list Evropske unije
            
            
               L 200/4
            
         IZVEDBENA UREDBA KOMISIJE (EU) št. 705/2013
   z dne 23. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Ročna naprava (t. i. „ročni upravljalnik za letalske potnike“), ki vključuje nadzorno enoto z mikrofonom in zvočnikom, različne gumbe na sprednji in hrbtni strani, zaslon, čitalnik magnetnih kartic in vtičnico za napetost do vključno 1 000 V, z merami približno 16 × 4 × 2,5 cm.
                  Naprava je zasnovana za vgradnjo v potniški sedež letala in ima naslednje funkcije:
                  
                              —
                           
                           
                              funkcijo stikala in daljinskega upravljalnika za različne zunanje naprave, na primer avdio/video naprave, igralne konzole ali druge storitve na letalu,
                           
                        
                              —
                           
                           
                              opravljanje telefonskih klicev prek javnega komunikacijskega omrežja na letalu s pretvorbo avdiofrekvenčnih pulzov v zvočne valove in obratno,
                           
                        
                              —
                           
                           
                              prebiranje podatkov z brezkontaktnih kartic.
                           
                        Naprave ni mogoče priključiti neposredno na komunikacijsko omrežje.
               
               
                  8537 10 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k XVI. oddelku ter besedilo oznak KN 8537, 8537 10 in 8537 10 99.
                  Naprave ni mogoče priključiti neposredno na komunikacijsko omrežje. Zato naprave ni mogoče uvrstiti pod tarifno številko 8517 kot telefonski aparat ali drug aparat za prenos ali sprejem glasu, slike ali drugih podatkov.
                  Naprava je kombiniran stroj, sestavljen iz strojev, uvrščenih pod različnimi tarifnimi številkami iz XVI. oddelka. Na podlagi opombe 3 k XVI. oddelku in zaradi objektivnih značilnosti se komponenta, ki opravlja funkcijo električnega krmiljenja, šteje za komponento, ki opravlja glavno funkcijo stroja, saj se uporablja za izbor in upravljanje različnih zunanjih naprav, namenjenih zabavi. Zato izdelka ni mogoče uvrstiti med čitalnike kartic pod tarifno številko 8471 ali med mikrofone in zvočnike pod tarifno številko 8518.
                  Izdelek se zato uvrsti pod oznako KN 8537 10 99 med druge table, plošče, pulte, mize, omare in druge osnove za električno krmiljenje za napetost, ki ne presega 1 000 V